**Ασκήσεις στην Απομείωση μίας Μονάδας Δημιουργίας Ταμιακών Ροών**

**Άσκηση 1**

Μία εταιρεία εκμετάλλευσης ορυχείων διατηρεί ένα ιδιωτικό σιδηροδρομικό δίκτυο (ΣΔ)για τις εξορυκτικές της δραστηριότητες.

Το δίκτυο αυτό μπορεί να πωληθεί μόνο για παλιοσίδερα των οποίων η αξία είναι ασήμαντη και δεν δημιουργεί ταμειακές εισροές από τη χρήση του που είναι ανεξάρτητες από τις ταμειακές εισροές που δημιουργούν τα υπόλοιπα τμήματα του ορυχείου.

Προσδιορίστε τη ΜΔΤΡ του δικτύου.

**Άσκηση 2**

Το Δημόσιο προκηρύσει έναν διαγωνισμό για την εκμετάλλευση 5 άγονων αεροπορικών γραμμών (Αθήνα – Κάλυμνος, Θεσσαλονίκη – Λήμνος, Ρόδος – Καστελόριζο, Λήμνος – Ρόδος και Άκτιο – Σητεία)

Η αεροπορική εταιρεία ΑΒΓ κερδίζει τον διαγωνισμό.

Τα στοιχεία του ενεργητικού και οι ταμειακές ροές κάθε γραμμής μπορούν να προσδιοριστούν ξεχωριστά.

Η γραμμή Άκτιο - Σητεία λειτουργεί με σημαντική ζημία. Η ΑΒΓ όμως δεν έχει το συμβατικό δικαίωμα να διακόψει τη λειτουργία της γραμμής.

Προσδιορίστε τη ΜΔΤΡ

**Άσκηση 3**

Η επιχείρηση Μ παράγει ένα απλό προϊόν και έχει στην ιδιοκτησία της τα εργοστάσια Α, Β και Γ. Κάθε εργοστάσιο είναι εγκαταστημένο σε μία διαφορετική ήπειρο. Το Α παράγει ένα σύνθετο στοιχείο που συναρμολογείται είτε στο Β είτε στο Γ. Η συνδυασμένη παραγωγικότητα των Β και Γ δεν αξιοποιείται πλήρως. Τα προϊόντα της Μ πωλούνται παγκοσμίως είτε από το Β είτε από το Γ. Για παράδειγμα, η παραγωγή του Β μπορεί να πουληθεί στην ήπειρο του Γ, αν τα προϊόντα μπορεί να παραδίδονται γρηγορότερα από το Γ παρά από το Β. Τα επίπεδα χρησιμοποιήσεως των Β και Γ εξαρτώνται από την κατανομή των πωλήσεων μεταξύ των δύο εγκαταστάσεων.

Τα κόστη λειτουργίας είναι

* Α: €1.000
* Β: € 1.800 + Κόστος από Α
* Γ: € 2.200 + Κόστος από Α

Τα Έσοδα της Μ αναλύονται ως εξής:

* Έσοδα Β: € 3.000
* Έσοδα Γ: € 4.000

Για κάθε μία από τις ακόλουθες περιπτώσεις, ποιες είναι οι μονάδες δημιουργίας ταμιακών ροών για τα Α, Β και Γ;

Περίπτωση 1: Υπάρχει μία ενεργός αγορά για τα προϊόντα του Α. Η Αγοραία τιμή της παραγωγής του Α είναι € 1.900

Περίπτωση 2: Δεν υπάρχει καμία ενεργός αγορά για τα προϊόντα του Α.

**Άσκηση 7**

Η ΑΒΓ α.ε. απορρόφησε την ΚΛΜ α.ε. αντί εκδίδοντας 1.000 μετοχές ονομαστικής αξίας 2 € και χρηματιστηριακής αξίας 10 €. Η ΚΛΜ ασχολείται με την εμπορία αυτοκινήτων. Την ημερομηνία αγοράς, η εύλογη αξία του καθαρού ενεργητικού της ΚΛΜ εκτιμήθηκε σε 8.000 € ενώ το ανακτήσιμο ποσό από την επένδυση στην ΚΛΜ σε 14.000 € με επιτόκιο 10% και χρονικό ορίζοντα 20ετίας. Σε τι ενέργειες θα πρέπει να προβεί η ΑΒΓ σε καθεμία από τις παρακάτω περιπτώσεις:

(α) τα επιτόκια της αγοράς αυξάνουν

(β) υπάρχει μία μείωση των πωλήσεων κατά 20%. Η μείωση αυτή εκτιμάται ότι θα είναι μόνιμη

(γ) υπάρχει μία μείωση των πωλήσεων κατά 30% επειδή ο πρωθυπουργός ανακοίνωσε ότι από 1η Ιανουαρίου του ερχομένου έτους θα καταργηθεί ο Ειδικός Φόρος Αυτοκινήτων.

(δ) Η ΚΛΜ είναι ο αποκλειστικός εισαγωγέας των αυτοκινήτων ΟΠΡ στην Ελλάδα. Η Βουλή ψήφισε νόμο με τον οποίο κατήργησε τους «αποκλειστικούς αντιπροσώπους».

(ε) Το ανακτήσιμο ποσό της ΚΛΜ μειώνεται σε 12.000 €;

(στ) Το ανακτήσιμο ποσό της ΚΛΜ μειώνεται σε 8.000 €;

(ζ) Το ανακτήσιμο ποσό της ΚΛΜ μειώνεται σε 5.000 €;

(η) Μετά την μείωση σε 5.000 € της περίπτωσης (ζ) , το ανακτήσιμο ποσό επανεκτιμάται σε 27.000 € (να αγνοηθούν οι αποσβέσεις).

**Άσκηση 8**

Μία εταιρία λειτουργεί ένα μεταλλείο σε μία χώρα όπου η νομοθεσία απαιτεί ότι ο ιδιοκτήτης πρέπει να αποκαταστήσει το χώρο μετά την ολοκλήρωση των μεταλλευτικών δραστηριοτήτων του.

Η λογιστική αξία του μεταλλείου € 1.000 και η πρόβλεψη για τις δαπάνες αποκατάστασης είναι € 500. Η πρόβλεψη για τις δαπάνες αποκατάστασης υπήρξε μέρος της τιμής κτήσης του μεταλλείου.

Η εταιρεία ελέγχει το μεταλλείο για απομείωση.

Η μονάδα δημιουργίας ταμιακών ροών για το μεταλλείο είναι το μεταλλείο, ως ένα σύνολο.

Η εταιρεία έχει λάβει διάφορες προσφορές πώλησης του μεταλλείου σε τιμή € 800. Η τιμή αυτή αντανακλά το γεγονός ότι ο αγοραστής θα αναλάβει την υποχρέωση να αποκαταστήσει το περιβάλλον. Το κόστος διάθεσης για το μεταλλείο είναι αμελητέο.

Η αξία λόγω χρήσεως του μεταλλείου είναι € 1.200 χωρίς να συμπεριλαμβάνει τα κόστη αποκατάστασης.

Προσδιορίστε την αξία στην οποία θα αποτιμηθεί το μεταλλείο.

**Άσκηση 9**

Στο τέλος της χρήσης 20Χ3, η ΧΨΖ απέκτησε το 100% της επιχείρησης ΑΒΓ, αντί του ποσού των € 1.260.000.

Η ΑΒΓ αποτελείται από τρεις ΜΔΤΡ τις Α, Β και Γ με εύλογες αξίες στις 31/12/20Χ3 € 504.000, € 403.200 και € 100.800 αντίστοιχα.

Οι καθαρές λογιστικές αξίες των Α, Β και Γ στο τέλος του 20Χ8 ανέρχονται σε € 546.000, € 604.800 και € 109.200 αντίστοιχα. Στο τέλος του 20Χ8, το ανακτήσιμο ποσό της Α προσδιορίστηκε σε € 588.000, ενώ το ανακτήσιμο ποσό της επιχείρησης ΑΒΓ προσδιορίστηκε σε € 1.218.000.

Να υπολογιστεί η ζημιά απομείωσης στις παρακάτω περιπτώσεις:

* **Περίπτωση Ι:** Η υπεραξία μπορεί, σύμφωνα με τη διοίκηση, να κατανεμηθεί στις ΜΔΤΡ κατά αναλογία των εύλογων αξιών των κατά την ημερομηνία απόκτησής τους.
* **Περίπτωση ΙΙ:** Η διοίκηση έκρινε ότι δεν υπάρχει τρόπος κατανομής της υπεραξίας στις Μ.Δ.Τ.Ρ..

**Άσκηση 10**

Στο τέλος του 20Χ0, η οικονομική οντότητα Κ ελέγχει ένα εργοστάσιο για απομείωση. Το εργοστάσιο είναι μία μονάδα δημιουργίας ταμιακών ροών. Τα περιουσιακά στοιχεία του εργοστασίου απεικονίζονται στο αναπόσβεστο ιστορικό κόστος. Το εργοστάσιο έχει μία λογιστική αξία των 3.000 € και υπολειπόμενη ωφέλιμη ζωή 10 ετών. Το ανακτήσιμο ποσό του εργοστασίου εκτιμήθηκε σε € 2.050

Στο τέλος του 20Χ2, η Κ δεσμεύεται για την αναδιάρθρωση. Το ανακτήσιμο επανεκτιμάται σε € 2.162.

Πως θα αντιμετωπίσετε τα παραπάνω γεγονότα.

**Άσκηση 11**

Τα πάγια στοιχεία ενεργητικού της επιχείρησης «ΑΒΓ» αποτελούνται από το Εργοστάσιο Α και το Εργοστάσιο Β.

Η λειτουργία των εργοστασίων υποστηρίζεται από ένα κτίριο διοίκησης και ένα ερευνητικό κέντρο. Να διερευνηθεί ενδεχόμενη ύπαρξη ζημιάς λόγω μείωσης της αξίας τους, καθώς και ο τρόπος κατανομής της στα στοιχεία του ενεργητικού.

Επιπροσθέτως είναι γνωστά τα παρακάτω:

|  |  |  |
| --- | --- | --- |
| **Περιγραφή** | **Εργοστάσιο Α** | **Εργοστάσιο B** |
| Λογιστική αξία Μ.Δ.Τ.Ρ. την 31/12/20X3 | 27.000 | 40.500 |
| Ανακτήσιμο ποσό Μ.Δ.Τ.Ρ. την 31/12/20X3 | 36.000 | 46.800 |

* Το ανακτήσιμο ποσό της επιχείρησης «Χ» προσδιορίστηκε την 31/12/20Χ3 σε ποσό € 91.800.
* Οι λογιστικές αξίες του κτιρίου διοίκησης και του ερευνητικού κέντρου ανέρχονται την 31/12/20Χ3 σε ποσό € 36.000 και € 12.600 αντίστοιχα.
* Η κατανομή της αξίας του ερευνητικού κέντρου στις Μ.Δ.Τ.Ρ θα γίνει με βάση τις σχετικές αξίες τους, ενώ για το κτίριο δε βρέθηκε από τη διοίκηση κάποια λογική βάση κατανομής στις Μ.Δ.Τ.Ρ.

Προσδιορίστε τη ζημία απομείωσης και την κατανομή της

**Άσκηση 12 - Έλεγχος απομείωσης μονάδων δημιουργίας ταμιακών ροών με υπεράξια απόκτησης και μη ελεγχόμενες συμμετοχές**

Η Μ αποκτά Χ αποκτά το 80% της Θ αντί € 1.600 την 1/1/20Χ3. Την ημερομηνία εκείνη, η εύλογη αξία του καθαρού ενεργητικού της Θ εκτιμήθηκε σε € 1.500. Η Θ δεν έχει υποχρεώσεις.

Η Μ λογιστικοποιεί την επένδυσή της στη Θ με την μέθοδο του κόστους και καταρτίζει ενοποιημένες καταστάσεις με την μέθοδο της ολικής ενοποίησης και μερική αναγνώριση της υπεραξίας απόκτησης.

Στο τέλος του 20Χ3, η Μ εκτιμά το ανακτήσιμο ποσό της μονάδας δημιουργίας ταμιακών ροών Θ σε € 1.000.

Το καθαρό ενεργητικό της Θ στο τέλος του 20Χ3 μετά τις εγγραφές στο φύλλο εργασίας αλλά προ ελέγχου απομείωσης ανέρχεται σε € 1.750.

Διενεργείστε τον έλεγχο απομείωσης της Θ στο τέλος του 20Χ3

**Άσκηση 13**

Η Μ αγόρασε, αντί 200.000 Ευρώ, 30.000 μετοχές της Θ την 1/1/20Χ0. Την ημερομηνία απόκτησης, το μετοχικό κεφάλαιο της Θ ανέρχονταν σε 80.000 Ευρώ (40.000 μετοχές ονομαστικής αξίας 2 € η μία) και τα αποθεματικά της σε 130.000 Ευρώ.

Κατά την αποτίμηση των στοιχείων του ενεργητικού που έγινε την ημερομηνία απόκτησης της Θ διαπιστώθηκε ότι η εύλογη αξία των ενσώματων παγίων της Θ ήταν μεγαλύτερη της λογιστικής κατά € 30.000. Τα παραπάνω πάγια είχαν εναπομένουσα ωφέλιμη ζωή 5 ετών και αποσβένονταν με τη σταθερή μέθοδο και μηδενική υπολειμματική αξία

Η Μ λογιστικοποίησε την επένδυση της στη Θ με την **μέθοδο του κόστους** και κατάρτισε ενοποιημένες καταστάσεις με την μέθοδο της **ολικής ενοποίησης και μερική αναγνώριση της υπεραξίας απόκτησης.**

**Στη χρήση 20Χ0**:

(α) Στις 31/12/20Χ0, το ανακτήσιμο ποσό της Θ εκτιμήθηκε σε € 182.000.

(β) Οι μεταξύ των Μ και Θ πωλήσεις ανέρχονταν σε € 80.000.

(γ) Τα μη πραγματοποιημένα κέρδη στο απόθεμα τέλους της Μ ανέρχονταν σε € 10.000.

(δ) Η Μ πραγματοποίησε κέρδη (χωρίς το εισόδημα από συμμετοχές) ύψους € 400.000 και μοίρασε μέρισμα ύψους € 120.000

(ε) Η Θ πραγματοποίησε ζημίες ύψους € 30.000.

**Λαμβάνοντας υπόψη ότι:** ο φορολογικός συντελεστής ανέρχεται σε 20%

**Ζητούνται:**

(α) **Υπολογίστε** τα κέρδη των Μετόχων της Μητρικής για τη χρήση 20Χ0 και την Αναλογία των Μη Ελεγχόμενων Συμμετοχών (ΜΕΣ) στα κέρδη της ίδιας χρήσεως.

(β) **Διενεργείστε** στο φύλλο εργασίας ενοποίησης τις εγγραφές που προκύπτουν από τα παραπάνω γεγονότα για τις χρήσεις 20Χ0.

**Άσκηση 1**

Οι εταιρείες ΧΨΖ & ΑΒΓ συνενώνονται και σχηματίζουν την εταιρεία ΚΛΜ. Η ΚΛΜ εκδίδει στους μετόχους των ΧΨΖ & ΑΒΓ 37.500 μετοχές ονομαστικής αξίας € 1 η μία. Οι εύλογες αξίες των ΧΨΖ και ΑΒΓ εκτιμήθηκαν σε € 80.000 και € 20.000 αντίστοιχα. Παρακάτω δίδονται κάποιες χρήσιμες πληροφορίες.

|  |  |  |  |  |  |  |
| --- | --- | --- | --- | --- | --- | --- |
|  | **ΧΨΖ** | | **ΑΒΓ** | | **ΚΛΜ** | |
|  | **ΛΑ** | **ΕΑ** | **ΛΑ** | **ΕΑ** | **Κοινωνία Δικαιωμάτων** | **Μέθοδος Απόκτησης** |
| **Ενεργητικό** |  |  |  |  |  |  |
| Διάφορα στοιχεία του ενεργητικού | 76.000 | 85.000 | 18.000 | 22.000 |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Παθητικό** |  |  |  |  |  |  |
| Μετ Κεφάλαιο (ονομαστική αξία μετοχής € 1) | 30.000 |  | 3.000 |  |  |  |
| Διαφορά υπέρ το άρτιο | 6.000 |  | 1.500 |  |  |  |
| Αποθεματικά | 20.000 |  | 7.500 |  |  |  |
| Προμηθευτές | 20.000 | 20.000 | 6.000 | 6.000 |  |  |
|  | 76.000 |  | 18.000 |  |  |  |
|  |  |  |  |  |  |  |
|  |  |  |  |  |  |  |

**Ζητούνται:**

1. Υπολογίστε την υπεραξία απόκτησης των ΧΨΖ και ΑΒΓ.
2. Προσδιορίστε την αποκτώσα εταιρεία
3. Καταρτίστε τον ισολογισμό της ΚΛΜ μετά την ολοκλήρωση της σύστασής της

(α) με την μέθοδο της απόκτησης και

(β) με την μέθοδο της κοινωνίας δικαιωμάτων.

Εφόσον χρειαστεί να δημιουργήσετε καινούργιους λογαριασμούς είτε στο ενεργητικό είτε στο παθητικό, αυτοί θα παρατεθούν στις κενές σειρές κάτω από το ενεργητικό και το παθητικό αντίστοιχα